Foto-aparat
<s>Kamera i foto-aparat nazivi su za uređaj koji služi za stvaranje slika (obično fotografija), bilo pojedinačnih ili u nizu, sa ili bijez snimanja tona, kao što je to na primijer video kamera.</s><s>Kamera koja slike pravi pojedinačno se ponekad naziva fotografskom kamerom da bi se razlikovala od video-kamere.</s><s>Ime je izvedeno od latinskog camera obscura, („mračna komora”), što je bio rani mehanizam za projektovanje slika u kome je cijela prostorija funkcionisala kao unutrašnjost modernih fotografskih kamera, osim što tada nije postojao način da se slika zabeleži nego da se ručno nacrta.</s><s>Kamera može da snima vidljivi spektar ili bilo koji drugi dijeo elektromagnetnog spektra.</s>

<s>Zaslon i dubinska oštrina</s>

<s>Otvor za ulaz svetlosti je opremljen zaslonom („blenda”) i omogućava promenu veličine i količine svetlosti i time rezultat osvetljavanja fotografisane scene.</s><s>Ujedno važi pravilo da što je manji otvor, to je uži upadni zrak zahvaćenog objekta i njegova slika je oštrija – sa rastućim zaslonom raste i dubinska oštrina slike (polje ispred i iza izoštrenog objekta u kome će se objekti biti oštro iscrtani).</s>

<s>Količina upadajućeg svetla zavisi od žižne daljine objektiva (koja određuje prostorni ugao snimanja), ne koristi se zaslon u apsolutnim vrednostima već se koristi broj zaslona koji izražava odnos žižne daljine (obeležen sa „f“) i otvora zaslona.</s><s>Maksimalna vrednost se zove svetlosna jačina objektiva.</s><s>U slučaju da je objektiv sa promenljivom žižnom daljinom (transfokator koji se takođe naziva i zum) ova vrednost zavisi od upotrebljene žižne daljine i svetlost objektiva je veća za kraću žižnu daljinu (fokusna daljina).</s>

<s>Zatvarač</s>

<s>Primarni zadatak zatvarača je da brani ulazak svetlosti na osetljivi sloj filma u aparat kada se sa njime ne slika.</s><s>Vreme otvaranja zatvarača prilikom ekspozicije isto tako utiče na rezultat slikanja – što je duže zatvarač otvoren, to je više osvetljen film u kameri i to se naziva „vreme ekspozicije”.</s><s>Ako je vreme ekspozicije veće javlja se neoštrina zbog pokreta objekta.</s><s>Kratkom ekspozicijom pokret se može „zamrznuti“ hvatanjem jednog kratkog trenutka.</s>

<s>Objektiv</s>

<s>Za tačno oslikane fotografije kameru treba izoštriti da se zraci iz objektiva sastave i susretnu na pravom mestu na osetljivom sloju filma i ako to nije slučaj tačka na objektu se ne preslikava kao tačka, i rezultat bi bila neoštrina.</s><s>Oštrina se podešava mehanizmom za izoštravanje na objektivu, koja ceo optički sklop objektiva pomera napred i nazad da bi se zraci sastali u ravni osetljivog sloja (izuzetak su aparati sa fiksnim fokusom - to su kompaktni foto-aparati ili mobilni telefoni kod kojih je jačina objektiva manja i kod kojih je dubinska oštrina dovoljno velika).</s>

<s>Izoštravanje se može obaviti ručno ili automatski (autofokus) i riješava se na dva načina - aktivnim odbijanjem infracrvenog zraka od objekta koji izoštrava kameru ili pasivno kada kamera zaoštrava „od oka” gde se mijeri kontrast zahvaćene scijene.</s><s>Kako aktivno izoštravanje isključuje mogućnost promijene objektiva ono se upotrebljava samo kod kompaktnih kamera, dok su refleksni foto-aparati izoštravaju pasivno i objektiv se može promeniti.</s>

<s>Pasivno izoštravanje ne funkcioniše u slučaju nedostatka svetla i u takvim slučajevima se mora izoštriti ručno, a neki foto-aparati za ovaj slučaj imaju ugrađene male lampe koje osvetljavaju objekat snimanja.</s><s>Ove lampe za osvetljavanje objekata snimanja mogu imati i neki eksterni blicevi.</s>

<s>Podela kamera</s>

<s>Foto-aparati se mogu podeliti na nekoliko načina:</s>

<s>Na osnovu osetljivog sloja</s>

<s>Kamere koje koriste ploče - osetljivi slojevi su naneseni na staklene ploče, kod kamera koje su se razvijale na početku razvoja fotografije 185. – 1880. . godine.</s><s>Kamere koje koriste film - osetljivi sloj je nanesen na ceuloidni traku
 Digitalne kamere - kod kojih se koristi senzor osetljiv na svetlo CCD ili CMOS i zahvaćene informacije se digitalno prenose u slike.</s>

<s>Na osnovu konstrukcije 
 Kamere sa tražilom - kod kojih fotograf komponuje svoju fotografiju u tražilu - posebnom prozoru pored objektiva - koje ne omogućava da se objekat snimanja vidi kroz objektiv, već približno pokazuje šta bi objektiv mogao da zahvati.</s><s>Refleksne kamere - jednooke (SLR) – opremljene tražilom sa refleksnim ogledalcem, koje je sklopivo i omogućava da se scena koje se fotografiše odredi kroz objektiv.</s><s>U ovu kategoriju se mogu svrstati i neprave refleksne kamere, koje nemaju ogledalo i koje prikazuju scenu fotografisanja na ekranu.</s><s>Dvooke refleksne kamere - imaju dva objektiva: gornji objektiv stvara sliku na mat ploči (staklu) koju fotograf može da prati i donji objektiv, koji služi za ekspoziciju.</s>

<s>Paralaksa 
Nedostatak kamera sa tražilom i aparata sa dvookim ogledalskim aparatima je paralaksa - prostorna razlika izmijeđu pogleda koji ima fotograf prije snimanja i rezultatom snimanja.</s><s>Na vijelikim udaljenostima je uticaj paralakse zanemarljiv, ali na manjim udaljenostima je teže komponovati scenu ili predložak.</s><s>Ovaj nedostatak se javlja za predloške koji su udaljeni manje od jednog metra od objektiva.</s>

<s>Marke kamera</s>

<s>Vidi još 
 Video kamera
 Kamera opskura
 Fotografija
 Digitalni foto-aparat</s>

<s>Napomene</s>

<s>Literatura 
 Istoimeni članak iz češke Vikipedije
 Ž.Jeremić -Fotografski priručnik, Beograd, 1979.</s><s>V.Moisilović -	Fotografija, Beograd, 1972.</s><s>Dr.O.Kroj - Tako se povećava, Beograd, 1979.</s><s>C.Šimkanin -Filmujema na cestach, Martin, 1982.</s><s>A. Baliley-Sve o fotografiji u boji, Zagreb, 1970.</s><s>D.Cheshire -Snimanje kamerom, Zagreb, 1980.</s><s>J.Šmok - Za tajomstvami fotografie, Martin, 1982.</s><s>John Hedgecoe-Foto priručnik, Zagreb, 1968.</s><s>John Hedgecoe-Sve o fotografiji, Zagreb, 1976.</s><s>M.Fizi – Fotografija Zagreb , 1982.</s><s>M.Hausler -Velika knjiga o fotografiji,Ljubljana, 1976.</s><s>R.Rosing – Vergrossern, Leibcig, 1982.</s>

<s>Spoljašnje veze</s>

<s>Camerapedia: enciklopedija slobodnog sadržaja vezanog za kamere</s>

<s>Fotografija
Fotografska oprema
Optika
Optički uređaji</s>

